Orlicė
Orlicė (ček. Orlice, vok. Adler) – upė šiaurės Čekijoje; Labės kairysis intakas. Susidaro susiliejus Laukinės Orlicės (Divoká Orlice) ir Ramiosios Orlicės (Tichá Orlice) upėms, prasidedančioms Lenkijos pasienyje, Orlicės kalnuose. Šių upių santaka yra ties Ždaro prie Orlicės kaimu. Upė teka į vakarus, įteka į Labę Hradec Kralovėje. Didžiausias intakas – Dedina (dešinysis). Upė sudaro meandras, skaidosi į protakas. Seniau upėje plukdyta mediena. Pagrindinės gyvenvietės prie Orlicės yra Tyništė prie Orlicės, Tršebechovicės prie Orebo, Hradec Kralovė.